**Håndballskole 19. og 20. Februar 2024.**

Velkommen til Gjerpen HK Skien sin håndballskole 19 og 20 Februar (uke 8.) i vinterferien. Håndballskolen vil pågå mellom kl. 09.00 og kl. 15.00 begge dager.

Det vil bli servert en enkel og næringsrik lunsj, samt noe frukt under håndballskolen.

Vi vil gjerne gjenskape suksessen fra i sommer og invitere barna på to fartsfylt dager i hallen med lek, moro, samhold, nye vennskap og masse håndball!

Som i år som i fjor, vil spillerne fra Elite og Rekrutt - laget være instruktører. Dette skal være en håndballskole for alle. Det vil si at barn som har erfaring med håndball, og barn som aldri har spilt håndball er velkomne med åpne armer. Nivået vil bli tilpasset, og det skal være gøy for alle ☺ .

Det eneste du må ha med et treningstøy, håndballsko/joggesko som kan bli brukt inne, en håndball og en vannflaske.

Prisen for to dager på håndballskolen koster 600,-, men hvis du kjøper plass på håndballskolen nå før 24. Desember vil du få 100,- i avslag.

Du kan betale via Gjerpen – app’en/butikk eller til konto 2801.29.59984 men da må du merke betalingen med håndballskole, navn og alder.

Dersom du er interessert i ytterligere info om håndballskaolen kan du kontakte klubben via leder@gjerpenhandball.no

Kanskje vil dette bli en fin julepresang?